CELEX: 62020CN0337
Language: bg
Date: 2020-07-23 00:00:00
Title: Дело C-337/20: Преюдициално запитване от Cour de cassation (Франция), постъпило на 23 юли 2020 г. — DM, LR/Caisse régionale de Crédit agricole mutuel (CRCAM) Alpes-Provence

12.10.2020   
            
            
               BG
            
            
               Официален вестник на Европейския съюз
            
            
               C 339/3
            
         
      Преюдициално запитване от Cour de cassation (Франция), постъпило на 23 юли 2020 г. — DM, LR/Caisse régionale de Crédit agricole mutuel (CRCAM) Alpes-Provence
      (Дело C-337/20)
      (2020/C 339/04)
      Език на производството: френски
      
         Запитваща юрисдикция
      
      Cour de cassation
      
         Страни в главното производство
      
      
         Жалбоподатели: DM, LR
      
         Ответник: Caisse régionale de Crédit agricole mutuel (CRCAM) Alpes-Provence
      
         Преюдициални въпроси
      
      
                  1)
               
               
                  Трябва ли член 58 от Директива 2007/64/ЕО на Европейския парламент и на Съвета от 13 ноември 2007 година относно платежните услуги във вътрешния пазар, за изменение на директиви 97/7/ЕО, 2002/65/ЕО, 2005/60/ЕО и 2006/48/ЕО и за отмяна на Директива 97/5/ (1) ЕО да се тълкува в смисъл, че установява за неразрешените или неточно изпълнените платежни операции режим на отговорност на доставчика на платежни услуги, който изключва предявяването на иск за гражданска отговорност по общия правен ред на основание на свързано със същите факти неизпълнение на наложените от националното право задължения на този доставчик, по-специално в хипотезата, при която ползвателят на платежни услуги не е уведомил доставчика на платежни услуги в срок от 13 месеца след датата на задължаване на сметката за неразрешена или неточно изпълнена платежна операция?
               
            
                  2)
               
               
                  При утвърдителен отговор на първия въпрос, допуска ли същият член поръчителят на ползвателя на платежни услуги да се позове във връзка със същите факти на гражданската отговорност на доставчика на платежни услуги, бенефициент на обезпечението, по общия правен ред, за да оспори размера на обезпеченото задължение?
               
            
         (1)  ОВ 2007, L 319, стр. 1.